José María Bastero

José María Bastero de Eleizalde, nado en Bermeo o 8 de xaneiro de 1942, é un doutor enxeñeiro vasco, reitor da Universidade de Navarra entre 1996 e 2005.

 Traxectoria 
É neto do estudoso Luis de Eleizalde. Estudou Enxeñaría naval na Universidade Politécnica de Madrid, doutorándose na mesma universidade en 1973 e titulándose tamén en Enxeñaría industrial en 1980.

En 1975 foi nomeado catedrático da Universidade de Bilbao, onde permaneceu até 1978 cando foi nomeado director da Escola de Enxeñeiros da Universidade de Navarra. Permaneceu neste cargo até 1993, compaxinándoo co de director do Centro de Estudios e Investigaciones Técnicas de Guipúscoa a partir de 1982.

En 1992 foi nomeado vicerreitor, e en 1996 reitor da Universidade de Navarra, cargo no que permaneceu até 2005.

 Véxase tamén 
 Ligazóns externas 
Entrada na Enciclopedia Auñamendi 

Categoría:Nados en Bermeo
Categoría:Nados en 1942
Categoría:Enxeñeiros de España
Categoría:Alumnos da Universidade Politécnica de Madrid
Categoría:Profesores da Universidade do País Vasco
Categoría:Profesores da Universidade de Navarra